ai4bharat/Pralekha huggingface dataset:
نائب صدر جمہوریہ ہند کا سکریٹریٹ
نائب صدر جمہوریہ نے کھیتی کو فائدہ مند بنانے کے لیے ڈھانچہ جاتی اصلاحات متعارف کرانے پر زور دیا۔
مرکزی اور ریاستی سرکاروں کو کھیتی ، تعلیم اور حفظان صحت کو اہم ترین اولیت دینی چاہیے۔
کسانوں کی آمدنی میں اضافے کے لیے کھیتی سے جڑے باغبانی اور ماہی پروری جیسے شعبوں کو فروغ دیا جانا چاہیے۔
سورن بھارت ٹرسٹ میں ریتھو نیستم ایوارڈ 2019 تقسیم کیے۔
نئی دلی،23ستمبر۔
نائب صدر جمہوریہ ہند جناب ایم وینکیا نائیڈو نے کھیتی کو مزید فائدہ مند اور پایہ دار بنانے کے لیے ڈھانچہ جاتی اصلاحات متعارف کرانے پر زور دیا ہے۔
نائب صدر موصوف حیدرآباکے سورن بھارت ٹرسٹ میں پسو نیستم اور پراکورتی نیستم اور دیگر مجلوں کی مدت اشاعت کے 15سال مکمل ہونے کے موقع پر ریتھو نیستم ایوارڈ کی تقسیم کی تقریب سے خطا ب کررہےتھے۔ انہوں نے اس موقع پر مرکزی اور ریاستی سرکاروں سے زور دے کر کہا کہ زراعت، تعلیم اور حفظان صحت کے شعبوں کو اول ترین ترجیح دی جانی چاہیے۔
انہوں نےکہا کہ چونکہ ہندوستان میں جہاں 60فیصد آبادی کی روزی روٹی کا انحصار کاشت کاری پر ہے،اس لیے کاشت کاری کو مزید فروغ دیا جانا چاہیے اور اسے کسانوں کے لیے مزید مفید مطلب اور فائدہ مند بنایا جانا چاہیے۔انہوں نے کہا کہ اب جب کہ ملک میں کاشت کاری کی نشاط الثانیہ کا عمل جاری ہے، ایسے میں کسانوں کو قرض کی بروقت سہولت کے ساتھ ساتھ بیمہ، آب پاشی اور ڈھانچہ جاتی سہولیات کے فروغ کو اولین ترجیح دی جانی چاہیے۔
جناب وینکیا نائیڈو نے اس موقع پر یہ کہتے ہوئے ملک کے کسانوں کی ستائش کی کہ ہندوستان کے کسان کروڑوں افراد کے پیٹ بھرنے کی مقدس خدمت انجام دے رہا ہے۔لیکن زرعی پیداوار دن بہ دن کم ہوتی جارہی ہے، جبکہ تاجر کو زیادہ فائدہ حاصل ہورہا ہے، اس لے سرکار اور نیتی آیوگ کو اس پہلو پر غوروخوض کرکے ڈھانچہ جاتی اصلاحات کرنی چاہیے، تاکہ کسانوں کو ان کا زیادہ سے زیادہ حق بجانب فائدہ حاصل ہوسکے۔
نائب صدر جمہوریہ موصوف نے اس موقع پر زراعت کو متنوع بنانے اور اس سے جڑے باغبانی ، مرغ پروری، مصنوعی طریقے سے ماہی پروری،پیلہ پروری جیسے شعبوں کو فروغ دیا جانا چاہیے، تاکہ کسانوں کی آمدنی میں اضافہ ہوسکے۔ انہوں نے کہا کہ اس سلسلے میں فوڈ پروسیسنگ بھی ایک ایسا اہم شعبہ ہے، جس میں زبردست امکانات موجود ہیں۔ جن سے بھرپور فائدہ حاصل کیا جانا چاہیے۔
جناب وینکیا نائیڈو نے اس موقع پر اپنی تقریر میں سائنسدانوں سے زور دے کر کہا کہ کھیتی پر آنے والی لاگت کو کم کرنے کے راستے اور طریقے تلاش کیے جائیں۔اس کے ساتھ ہی انہوں نے زرعی تعلیم کے نصاب میں تبدیلیاں کرنے پر زور دیا،تاکہ طلبا کو مطالعے کا 50 فیصد وقت کھیتوں میں کسانوں سے گفتگو کرنے کا موقع حاصل ہوسکے۔ کسانوں کے ساتھ کھیتوں میں وقت گزارنے سے طلبا کو نہ صرف مفید مطلق علم بلکہ تجربہ بھی حاصل ہوتا ہے۔
جناب وینکیانائیڈو نے اس موقع پر عوام الناس کو عوامی طرزحیات سے پیداہونے والے امراض کے خلاف خبردار کرتے ہوئے کہا کہ غذاؤں کے گوشوارے سے استفادہ کیا جانا چاہیے۔ اس کے ساتھ ہی انہوں نے عوام الناس کو مشورہ دیا کہ بہتر مستقبل کے لیے فطرت اور ماحولیات کاتحفظ کیا جانا چاہیے اور ثقافت کی حفاظت کی جانی چاہئے۔
اس باوقار تقریب میں تلنگانہ کے گورنر ڈاکٹر تاملی سائی سندرا راجن، آندھراپردیش آفیشیل کمیشن کے چیئرمین جناب یرلاگڈا لکشمی پرساد اور دیگر سرکردہ شخصیات نے بھی شرکت کی۔
۔۔۔۔۔۔۔۔۔۔۔
م ن ۔ س ش۔ ت ع۔
U-4288
(Visitor Counter : 63
بجلی کی وزارت
بھارت نے بین الاقوامی توانائی ایجنسی  کے ساتھ کلیدی ساجھیداری کے معاہدے پر دستخط کئے
نئی دلّی ، 27 جنوری / بین الاقوامی توانائی ایجنسی  کے ارکان کے درمیان کلیدی ساجھیداری کے فریم ورک پر حکومت ہند نے 27 جنوری ، 2021 ء کو دستخط کئے ہیں ، جس کا مقصد باہمی اعتماد اور تعاون کو مستحکم کرنا اور عالمی توانائی سکیورٹی ، استحکام اور پائیداری میں اضافہ کرنا ہے۔ اِس ساجھیداری سے معلومات میں جامع تبادلے کو فروغ ملے گا اور یہ بھارت کے آئی ای اے کا مکمل رکن بننے کی جانب ایک اہم قدم ہو گا ۔
بھارت کی طرف سے ، اِس مفاہمت نامے پر بجلی کے محکمے کے سکریٹری جناب سنجیو نندن سہائے نے دستخط کئے ، جب کہ آئی ای اے کی طرف سے ، آئی ای اے کے ایگزیکیٹیو ڈائریکٹر ڈاکٹر فتیہ بیرول نے دستخط کئے ۔
کلیدی ساجھیداری کے متن کا تعین آئی ای اے کے ارکان اور بھارت کے ذریعے مشترکہ طور پر کیا جائے گا ، جس میں بھارت کے لئے آئی ای اے کے ایک کلیدی ساجھیدار کے طور پر فوائد اور ذمہ داریوں میں اضافے سمیت توانائی کی سکیورٹی ، صاف اور پائیدار توانائی ، موثر توانائی ، بھارت میں پیٹرولیم کا ذخیرہ کرنے کی صلاحیت میں اضافہ اور بھارت کو گیس پر مبنی معیشت کے طور پر وسعت دینے سمیت ایسوسی ایشن کے موجودہ شعبوں میں ساجھیداری اور کام کو فروغ ملے گا ۔
آئی ای اے کا سکریٹریٹ ، بھارت میں تعاون پر مبنی سرگرمیوں کو نافذ کرنے اور آئی ای اے کے ارکان اور بھارت کے درمیان کلیدی ساجھیداری کو مزید فروغ دینے کے لئے تبادلۂ خیال میں سہولت پیدا کرے گا ۔
حکومتِ ہند کی کوشش ہے کہ وہ مذکورہ بالا شناخت شدہ شعبوں میں فریم ورک معاہدے کے ذریعے توانائی کے سیکٹر میں کلیدی اور تکنیکی تعاون کو فروغ دینے اور ہمت افزائی کے لئے ضروری اقدامات کرے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 877
(Visitor Counter : 217
قبائیلی امور کی وزارت
قبائلی امور کی وزارت درج فہرست علاقوں کے ضلع کلکٹرز اور پروجیکٹ آفیسرز کے لئے اچھی حکمرانی پر ورکشاپ  کا اہتمام کرے گی
قبائلی امور کے مرکزی وزیر جناب ارجن منڈا اس پروگرام میں شامل ہوں گے اور اپنی گرانقدر صلاح دیں گے
قبائلی امور کی وزارت نے درج فہرست علاقوں کے ضلع کلکٹروں اور پروجیکٹ افسران  کے لئے اچھی حکمرانی پر ایک ورکشاپ کا اہتمام کرنے کی تجویز رکھتی ہے۔ یہ ورکشاپ 10 فروری 2023 کو نئی دلی میں سول سروس آفیسرز انسٹی ٹیوٹ میں منعقد کی جائے گی۔ ملک بھر کے شیڈول ایریاز کے 100 سے زیادہ ضلع کلکٹرز اور پروجیکٹ آفیسرز  اس ورکشاپ میں حصہ لیں گے اور پالیسی اور عمل آوری کے بیچ کی خلیج پر اپنے تجربات سے حاضرین کو آگاہ کریں گے اور باہمی افہام و تفہیم کے ذریعے اس خلیج کو پاٹنے کے لئے اپنی صلاح یا رائے پیش کریں گے۔
قبائلی امور کے مرکزی وزیر جناب ارجن منڈا اس پروگرام میں مہمان خصوصی کی حیثیت سے شرکت کریں گے۔ جناب منڈا ورکشاپ میں حصہ لیں گے اور اپنے گرانقدر مشوروں سے شرکاء کو نوازیں گے۔
قبائلی امور کی وزارت میں سکریٹری جناب انل کمار جھا بھی ورکشاپ میں شامل ہوں گے اور مذاکرات میں حصہ لیں گے۔
اس کے علاوہ وزارت کے افسران بشمول ایڈیشنل سکریٹری اور جوائنٹ سکریٹریز کے علاوہ دیگر اعلیٰ افسران گروپ تبادلۂ خیال میں نظامت کریں گے اور چار اہم نکات پر پریزنٹیشن پیش کریں گے، جو اس طرح ہیں:
1.پانچویں شیڈیول کی دفعات پر عمل آوری کا انتظام اور طریقہ ٔ کا ر، جس میں اہم توجہ کے معاملے ہوں گے۔ آراضی کی منتقلی کا ریگولیشن، قبائلی آراضی کی منتقلی اور معاوضہ، ظلم و زیادتی کی روک تھام کا ایکٹ، گورنرز کے خصوصی اختیارات کو لاگو کرنا، آئی ٹی ڈی پی؍ آئی ٹی ڈی اے ، ایم اے ڈی اے پاکٹ اور کلسٹر ؍ اور مائیکرو پروجیکٹ درج فہرست علاقوں میں۔
2.شیڈیولڈ ایریاز ایکٹ  1996 میں پنچایت ایکسٹنشن کی دفعات پر عمل درآمد کا انتظام اور طریقۂ کار اور شیڈیولڈ ایریاز میں جنگلاتی حقوق کے ایکٹ  2006 کی عمل آوری کا جائزہ۔
3.درج فہرست علاقوں میں درج فہرست قبائل کی ترقی کی ریاستی اور مرکزی اسکیموں کی عمل آوری، پی ایم اے اے جی وائی، تعلیمی، صحت سے متعلق اور دیگر اسکیموں کے نفاذ کا انتظام اور جائزہ طریقہ کار ۔
4.روزگار، ایم ایس پی سے ایم ایف پی اور وَن دھن وکاس کیندر ۔
ضلع کلکٹرز سے توقع کی جاتی ہے کہ وہ فوکس گروپ مباحثوں سے اخذ کردہ نتائج پر پریزنٹیشن دیں گے۔ اس کے علاوہ شرکاء کے لئے ایک وپن ہاؤس ہوگا، جہاں وہ کسی بھی موضوع پر بات کر سکیں گے۔
قبائلی امور کی وزارت گاہے بگاہے اس طرح کی اطلاعاتی ورکشاپ کا اہتمام کرتی ہے تاکہ مختلف فریق اپنے تجربات سے ایک دوسرے کو آگاہ کر سکیں اور نت نئے خیالات سامنے لا سکیں اور اس طرح اس امرت کال کے دوران سب کا ساتھ، سب کا وکاس، سب کا وشواس، سب کا پریاس کا مقصد حاصل کیا جا سکے۔
سماجی انصاف اور تفویض اختیارات کی وزارت
سماجی انصاف اور تفویض اختیارات کی وزارت نے اسپتالوں میں کووڈ-19 کی جانچ اور قرنطینہ سہولتوں اور علاج کے مراکز میں دویانگ جنوں کے پہنچنے کیلئے بنیادی سہولتوں کو یقینی بنانے کیلئے ریاستوں/ مرکز کے زیرانتظام علاقوں کو مکتوب لکھا
سماجی انصاف اور تفویض اختیارات کی وزارت نے سبھی ریاستوں اور مرکز کے زیرانتظام علاقوں سے کہا ہے کہ وہ دویانگ جن  کے لئے کووڈ-19 کی جانچ اور قرنطینہ سہولتی مراکز کے ساتھ ساتھ اسپتالوں اور صحت مراکز میں علاج کیلئے ان کی رسائی کیلئے بنیادی سہولتوں کو یقینی بنائیں۔سبھی ریاستوں اور مرکز کے زیر انتظام علاقوں کے چیف سکریٹریوں کو تحریر کردہ ایک مکتوب میں سماجی انصاف اور تفویض اختیارات کی وزارت کے تحت معذور افراد کو بااختیار بنانے سے متعلق محکمہ کی سکریٹری محترمہ شکنتلا ڈی گیملین نے کہا کہ کووڈ-19 وبا کے اثرات کو کم کرنے اور ضرورت کے مطابق طبی وسائل سے بھرپور صلاحیت کو بڑھانے کیلئے کئی کووڈ-19 مراکز کو کنٹنمنٹ اکائیوں ، آئیسولیشن ،معالجہ مراکز اور جانچ لیب کے طور پر شناخت کی گئی ہے۔ موجودہ بحران دویانگ جنوں کو نہ صرف ان کی کم قوت مدافعت کے سبب بڑے پیمانے پر خطرات پیش کرتے ہیں بلکہ کووڈ-19 سے متعلق سہولتی مراکز تک ان کی رسائی کے دوران اہم وسائل کی عدم دستیابی کے سبب دقتیں پیش کرتی ہیں۔ معذوروں کو بااختیار بنانے سے متعلق محکمے نے معذور افراد کیلئے ترجیحی علاج اور ان کی حفاظت کے طریقوں ، صحتمند زندگی بسر کرنے کے طریقے اور ہائیجین ، خدمت گاروں ، انکی دیکھ ریکھ کرنے والوں اورقابل رسائی خدمات فراہم کرنے والوں مثلاً اشاراتی زبان کے ذریعے انہیں سمجھانے والے افراد کے سلسلے میں معلومات اوراطلاعات کی تشہیر سے متعلق رہنما خطوط جاری کیے ہیں۔مزید برآں کووڈ-19 جانچ اور قرنطینہ مراکز کے ساتھ ساتھ اسپتالوں اور صحت مراکز میں ان کے علاج کیلئے رسائی کے کیلئے مناسب اور معقول انتظام اور ٹھہرنے کو یقینی بنایا جائے۔
ریاستوں اور مرکز کے زیرانتظام علاقوں سے گزارش کی گئی ہے کہ ان بنیادی سہولتوں کو یقینی بنانے کیلئے ضروری کارروائی شروع کریں تاکہ دویانگ جنوں اور کم چلنے پھرنے کے قابل افراد اور ان کے خدمات گاروں اور دیکھ بھال کرنے والے افراد کو خاص کر اس وبا کے وقت مزید پریشانی نہ ہو۔ اسپتالوں اور صحت مراکز تک رسائی کی بنیاد ی خصوصیاب درج ذیل ہیں:
- تما م آپریٹنگ اور کنٹرول میکنیزم اور خود سے چلائے جانے والے آلات  کو معذور افراد کی رسائی والی جگہ کے اندر رکھے جاتے ہیں بالخصوص وہیل چیئر استعمال کرنے والے افراد کے لئے۔
- رنگ او ر کنٹراس کی ضرورتوں کے مطابق رنگین اور آسان اہم اشاروں کا بندوبست کیاجاتا ہے۔
- ریلنگ کے ساتھ  ریمپ مہیا کرائے جاتے ہیں۔
- استقبالیہ جانچ کے علاقوں اور فارمیسی میں کم سے کم ایک  کم اونچائی کا قابل رسائی کاؤنٹر۔
- اہم اطلاعات کے عوامی اعلانات کیلئے سنی جاسکنے والی آڈیو، اعلانات اور کیپشن سے لیس ویڈیو ۔
- دویانگ جنوں کی مدد کیلئے لفٹوں تک پہنچ کو یقینی بنانا یاکم سے کم ایک لفٹ میں لفٹ مین کی تقرری کرنا۔
- دویانگ جنوں کیلئے ایسی جگہوں / کمروں / وارڈوں کو مختص کرنا جہاں آسانی سے پہنچنے کے لائق بیت الخلاء مہیا کرائے جاسکیں۔
- کووڈ-19 کے مریضوں بالخصوص ذہنی طور پر معذور اور دماغی بیماری کے شکار افراد کے خدمات گاروں کیلئے ویسٹیبُلر کیبن کی فراہمی۔
-----------------------
م ن۔م ع۔ ع ن
U NO: 2131
(
وزیراعظم کا دفتر
وزیراعظم نے سابق رکن پارلیمان واسپیکر سوم ناتھ چٹرجی کی موت پر تعزیت کی
نئیدہلی،13اگست۔وزیراعظم جناب نریندر مودی نے سابق رکن پارلیمان اورلوک سبھا کے سابق اسپیکر جنا ب سو م ناتھ چٹرجی کی موت پر اظہار تعزیت کیا ہے۔
جناب نریندر مودی نے اپنے پیغام تعزیت میں کہا کہ سابق رکن پارلیمان اور لوک سبھا کے سابق اسپیکر آنجہانی سوم ناتھ چٹرجی ہندوستانی سیاست کی انتہائی قدآور شخصیت تھے۔انہوں نے ہماری پارلیمانی جمہوریت کو مالا مال کیا ۔وہ ہمیشہ غریبوں اور کمزور طبقوں کی فلاح کے لئے آواز بلند کرتے تھے ۔مجھے ان کی موت سے شدید صدمہ پہنچا ہے ۔ میری تمام تر ہمدردیاں ان کے سوگوار کنبے اور حامیوں کے ساتھ ہیں۔
U-4247
(Visitor Counter : 48
صدر جمہوریہ کا سکریٹریٹ
صدر جمہوریہ ہند نے بحریہ کی اکیڈمی کو صدر کا پرچم عطا کیا
نئی دہلی،20؍نومبر،صدر جمہوریہ ہند جناب رام ناتھ کووند نے آج کیرالہ کے ایزہی مالا میں واقع بھارتی بحریہ کی اکیڈمی  کو صدر کا پرچم عطا کیا۔
اس موقع پر اظہار خیال کرتے ہوئے صدر جمہوریہ نے کہا کہ بھارت ایک بحری ملک ہے جس کے طویل سمندری ساحل ہیں۔ ہمارے ان ساحلوں کے قریب کئی جزائر ہیں جو ہماری قومی بیرونی چوکیوں کی طرح کام کرتے ہیں اور زبردست عسکری اہمیت کے حامل ہیں۔ ہماری تجارت اور توانائی کا ایک بڑ احصہ سمندر کے ذریعے پورا ہوتا ہے۔ اسی لئے سمندر اور بحری حدود کا تحفظ، زمین پر ہماری اقتصادی بنیادی ڈھانچے کی ترقی اور عوام کی فلاح وبہبود کو یقینی بنانے کے لئے اہمیت کا حامل ہے۔
جناب صدر جمہوریہ ہند نے کہا کہ ہم ایک ڈیجیٹل دور میں رہ رہے ہیں اور مستقبل کی جنگیں بھی اطلاعات و ٹیکنالوجی کے شعبے میں لڑی جائیں گی۔ بھارتی بحریہ کی اکیڈمی کے کیڈٹوں سے تکنیکی گریجویٹ ہونے کی حیثیت سے امید کی جاتی ہے کہ وہ تکنیکی طور پر سب سے آگے رہیں گے اور ضرورت پڑنے پر بہتر طریقے سے جوابی کارروائی کرسکیں گے۔ انہوں نے کیڈٹوں پر زور دیا کہ وہ اکیڈمی میں اپنی تربیت کا پورا استعمال کریں اور کل کی پیچیدہ اور غیر یقینی دنیا میں بہتر لیڈر بنیں۔
۔۔۔۔۔۔۔۔۔۔۔۔۔۔۔۔

U-5234
(Visitor Counter : 37
وزارت دفاع
رکشا منتری جناب راج ناتھ سنگھ نے فرانس کے مسلح فوجوں کی وزیر سے بات کی؛
انہوں نے بھارت اور فرانس کے درمیان دو طرفہ دفاعی تعاون کو مستحکم بنانے سے اتفاق کیا
نئی دہلی، 02جون 2020 / رکشا منتری جناب راج ناتھ سنگھ نے فرانس کی مسلح فوجوں کی وزیر محترمہ فلورنس پارلی کے ساتھ ٹیلی فون پر بات چیت کی۔ دونوں رہنماؤں نے کووڈ – 19 صورتحال اورعلاقائی سکیورٹی سمیت باہمی دلچسپی کے معاملات پر بات چیت کی اور بھارت اور فرانس کے درمیان دوطرفہ دفاعی تعاون کو مستحکم بنانے سے اتفاق کیا۔ دونوں وزیروں نے کووڈ – 19 وبا سے نمٹنے میں بھارت اور فرانس کی مسلح فوجوں کی طرف سے کی گئی کوششوں کو سراہا۔
فرانس نے اپنے اس عہد کو دوہرایا کہ اگرچہ کووڈ -19 وبا کی وجہ سے بہت سے چیلنجز درپیش ہیں لیکن وہ رافیل طیارہ بروقت سپلائی کرنے کو یقینی بنائے گا۔
رکشا منتری نے 2020 سے 2022 تک ہونے والے بھارتی بحری سمپوزیم  کی فرانس کی چیئرمین شپ کا خیر مقدم کیا۔ دونوں وزیروں نے بحر ہند کے خطے سے متعلق 2018 کے بھارت – فرانس مشترکہ حکمت عملی خاکے کو پورا کرنے کے لیے مل کر کام کرنے سے اتفاق کیا۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U -2993
(
وزارت دفاع
ڈی آر ڈی او کے لیزر گائڈیڈ اے ٹی جی ایم کاکامیاب تجربہ
اندرون ملک تیار کردہ لیزر گائڈیڈ اینٹی ٹینک گائڈیڈ میزائن  کا آج یکم اکتوبر 2020 کو طویل رینج پر واقع ایک ٹارگیٹ کو نشانہ بناتے ہوئے کامیابی کے ساتھ تجربہ کیا گیا۔ یہ تجربہ 22 ستمبر2020 کو کئے گئے کامیاب تجربے کے تسلسل میں کے کے رینجیز  احمد نگر کے ایم بی ٹی ارجن سے کیا گیا۔
اے ٹی جی ایم 1.5 سے 5 کلو میٹر کے رینج میں ایکسپلوزیو ری ا یکٹو آرمر  حفاظت والی بکتربند گاڑیوں کو شکست دینے کیلئے ایک ہیٹ وارہیڈ تعینات کرتی ہے۔ اسے ملٹی پلیٹ فارم لانچ صلاحیت کے ساتھ تیار کیا گیا ہے اور موجودہ وقت میں ایم بی ٹی ارجن کے 120 ایم ایم رائفلڈ گن سے اس کا تکنیکی تجرباتی ٹرائل کیا جارہا ہے۔
اس کا لیزر گائڈیڈ میزائیل کی ترقی پُنے میں واقع ہائی انرجی میٹریل ریسرچ لیباریٹری  اور دہرہ دون میں واقع انسٹرومینٹس ریسرچ اینڈ ڈیولپمنٹ ایسٹیبلشمنٹ  کے اشتراک سے پُنے میں واقع آرمامینٹ آر اینڈ ڈی ایسٹیبلشمنٹ  کے ذریعے کی گئی ہے۔
وزیر دفاع جناب راجناتھ سنگھ نے اس کامیاب تجربے کے لئے ڈی آر ڈی او کو مبارکباد دی۔ ڈی ڈی آر اینڈ ڈی اور ڈی آر ڈی او کے مطالعے نے اس حصولیابی کیلئے ڈی آر ڈی او کے ملازمین کو مبارکباد دی جو وزیراعظم جناب نریندر مودی کے آتم نربھر بھارت کے عہد کیلئے راستہ ہموار کرتا ہے۔
-----------------------
م ن۔م ع۔ ع ن
U NO:6015
(Visitor Counter : 164
سٹرک ٹرانسپورٹ اور شاہراہوں کی وزارت
ممبئی - گوا قومی شاہراہ دسمبر 2023 تک مکمل ہو جائے گی، مرکزی وزیر نتن گڈکری نے یقین دلایا
مرکزی وزیر برائے روڈ ٹرانسپورٹ اور ہائی ویز نتن گڈکری نے ممبئی- گوا شاہراہ کا فضائی معائنہ کیا
وزیرموصوف نے جے این پی اے -دہلی روٹ سمیت تین منصوبوں کے لئے 15 ہزار کروڑ روپے کا اعلان کیا
سڑک و ٹرانسپورٹ اور ہائی ویز کے مرکزی وزیر جناب نتن گڈکری نے آج مطلع کیا کہ ممبئی-گوا قومی شاہراہ نمبر 66 کا تعمیراتی کام دسمبر 2023 تک مکمل ہو جائے گا اور جنوری 2024 میں سڑک کو ٹریفک کے لیے کھول دیا جائے گا۔ وزیر موصوف نے ممبئی - گوا شاہراہ کے تعمیراتی کام کا فضائی معائنہ کیا اور اس کے بعد رتناگیری میں میڈیا سے خطاب کیا۔ اس موقع پر مہاراشٹر کے وزیر صنعت ادے سامنت بھی موجود تھے۔
وزیرموصوف نے مزید بتایا کہ ممبئی-گوا شاہراہ کو 10 پیکجوں میں تقسیم کیا گیا ہے۔ ان میں سے سندھو درگ ضلع میں دو پیکجز  تقریباً 99 فیصد مکمل ہو چکے ہیں۔ رتناگیری ضلع میں کل 5 پیکجز ہیں اور ان میں سے دو پیکجوں  کا بالترتیب 92 فیصد اور 98 فیصد کام مکمل ہو چکا ہے، باقی کام جاری ہے۔ وزیر موصوف نے مطلع دی کہ دو پیکجز  کے لیے تاخیر کا شکار کام ایک نئے ٹھیکیدار کی تقرری کے ذریعے دوبارہ شروع کر دیا گیا ہے۔ رائے گڑھ ضلع میں تین پیکجوں میں سے دو پیکج  بالترتیب 93 فیصد اور 82 فیصد تک مکمل ہو چکے ہیں۔ انہوں نے مزید کہا کہ پیکج  پر نصف سے زیادہ کام مکمل ہو چکا ہے اور بقیہ کام جلد مکمل کر لیا جائے گا۔
روڈ ٹرانسپورٹ اورشاہراہوں کے مرکزی وزیر نے مزید کہا کہ پنول-انڈا پور مرحلے کے لیے زمین کے حصول اور ماحولیاتی منظوریوں نے ممبئی-گوا قومی شاہراہ پر کام میں تاخیر کی ہے۔ انہوں نے کہا کہ اب ان تمام رکاوٹوں کو دور کر دیا گیا ہے اور کرناالہ سینکچری علاقہ میں فلائی اوور کو ہٹا کر ماحولیاتی مسئلہ کا خیال رکھا جا رہا ہے۔
وزیر موصوف نے بتایا کہ ممبئی گوا قومی شاہراہ کے گوا میں تعمیراتی کام مکمل ہو چکا ہے۔ ممبئی-گوا قومی شاہراہ کونکن کے اہم سیاحتی مقامات کو جوڑنے والی ایک شاہراہ ہے۔ اس سے سیاحت کی ترقی کو فروغ ملے گا۔ نیز، وزیر موصوف نے کہا چونکہ بڑے صنعتی علاقوں کو جوڑنے والی سڑک ہے، صنعتی ترقی کو بھی فروغ ملے گا۔
وزیر نے 15 ہزار کروڑ روپے کے تین نئے پروجیکٹوں کا بھی اعلان کیا۔ ان میں 1,200 کروڑ ر وپے کا کالمبولی جنکشن پروجیکٹ، 1,200 کروڑ روپے کا پاگوڈ جنکشن چوک سے گرین فیلڈ ہائی وے پراجیکٹ اور 13,000 کروڑ روپے کی موربے – کارنجدے ہائی وے جو جے این پی اے کے ذریعے دہلی کو جوڑتی ہے، شامل ہیںِ، ان منصوبوں پر جلد کام شروع ہو جائے گا۔
اس سے قبل آج صبح وزیر موصوف نے 414.68 کروڑ روپے کے تین قومی شاہراہ پروجیکٹوں کا، رائے گڑھ ضلع کے پالاسپے گاؤں میں 63,900 کلومیٹر طویل شاہرا کا سنگ بنیاد رکھا۔ یہ پروجیکٹ جواہر لعل نہرو پورٹ اتھارٹی اور دیگھی کی دو بندرگاہوں پر اقتصادی حرکیات کو فروغ دیں گے، جبکہ پنول تا کاسو شاہراہ کو کنکریٹائز کرنے سے سفر کی رفتار تیز ہوگی اور ایندھن کی بچت ہوگی۔
بانس کریش بیریئر
وزیر موصوف نے بتایا کہ حادثات سے بچنے کے لیے ممبئی - گوا شاہراہ کے اطراف میں بانس کریش بیریئر لگانے کی تجویز نیشنل ہائی وے اتھارٹی کو دی گئی ہے۔ اس کے علاوہ، ریاستی حکومت سے کہا گیا ہے کہ وہ شاہراہ کے ساتھ وسیع شجرکاری کرے۔
بین الاقوامی معیار کے مطابق نشانات
وزیر موصوف نے کہا کہ ممبئی - گوا قومی شاہراہ پر بین الاقوامی معیار کے مطابق نشانات لگائے جائیں گے۔ انہوں نے کہا کہ اس سے حادثات کی تعداد کو کم کرنے اور سفر کو زیادہ آسان بنانے میں مدد ملے گی۔
۔۔۔۔۔۔۔۔۔۔۔۔۔۔۔۔۔۔

U-3551
(Visitor Counter : 75
وزارت خزانہ
سی بی ڈی ٹی نے انکم ٹیکس فارم 15 سی اے / 15 سی بی کی الیکٹرانک فائلنگ میں مزید راحت کی منظوری دی
نئی دہلی،05 جولائی 2021: آمدنی ٹیکس قانون، 1961 کے مطابق، الیکٹرانک طور پر فارم 15سی اے / 15سی بی پیش کرنے کی ضرورت ہے۔ فی الحال ، ٹیکس دہندگان کسی بھی غیر ملکی ترسیلات زر کے لئے مجاز ڈیلر کو کاپی جمع کروانے سے قبل ، فارم 15سی بی میں چارٹرڈ اکاونٹینٹ کے سرٹیفیکیٹ کے ساتھ، جہاں بھی قابل اطلاق ہیں، فارم 15سی اے کو ای۔ فائیلیگ پورٹل پراپ لوڈ کرتے ہیں۔
www.incometax.gov.in پورٹل پر انکم ٹیکس فارم 15سی اے / 15سی بی کے الیکٹرانک فائل کرنے میں ٹیکس دہندگان کو درپیش مشکلات کے پیش نظر ، سی بی ڈی ٹی نے پہلے فیصلہ کیا تھا کہ ٹیکس دہندگان فارم 15سی اے / 15سی بی کو دستی فارمیٹ میں مجاز ڈیلرکو 30 جون 2021 تک کو پیش کرسکتے ہیں۔
اب اس مذکورہ تاریخ میں 15 جولائی 2021 تک توسیع کرنے کا فیصلہ کیا گیا ہے۔ اس کے پیش نظر ، ٹیکس دہندگان اب مذکورہ فارموں کو دستی شکل میں 15 جولائی 2021 تک مجاز ڈیلروں کے پاس جمع کراسکتے ہیں۔ مجاز ڈیلروں کوصلاح دی گئی ہے کہ وہ ان فارموں کو، غیر ملکی ترسیلات زر کے مقصد کے لئے، 15 جولائی 2021 تک قبول کریں۔ دستاویز کے شناختی نمبروضع کرنے کے مقصد کے لئے، یہ فارم بعد میں نئے ای فائلنگ پورٹل پراپ لوڈ کرنے کی سہولت فراہم کی جائے گی۔
یو پی ایس سی
سابق اے آئی ایس افسرمحترمہ پریتی سودن نے یوپی ایس سی کے رکن کی حیثیت سے عہدے اوررازداری کاحلف لیا
سابق اے آئی ایس افسرمحترمہ پریتی سودن نے یوپی ایس سی کی خاص عمارت کے سینٹرل ہال میں آج سہ پہر یوپی ایس سی کے رکن کی حیثیت سے عہدے اوررازداری کاحلف لیا۔ انھیں یوپی ایس سی کے چیئرمین داکٹرمنوج سونی نے حلف دلایا۔
اے پی کیڈر کی 1983بیچ کی اے آئی ایس افسر، محترمہ پریتی سودن ، جولائی 2020 میں مرکزی صحت سکریٹری کے عہدے سے ریٹائرہوئی تھیں وہ خوراک اورسرکاری نظام تقسیم کے محکمے اورخواتین اوربچوں کی بہبود کی وزارت اور وزارت دفاع میں سکریٹری کی حیثیت سے بھی خدمات انجام دے چکی ہیں ۔ محترمہ پریتی سودن نے ، ایل ایس ای سے اقتصادیات میں ایم فل کیا ہے اورسوشل پالیسی اینڈ پلاننگ میں ایم ایس سی کیاہے ۔
ان کے قابل ذکر اورگراں قدر تعاون میں ، ملک کے دواہم پروگرامو ں یعنی بیٹی بچاؤ، بیٹی پڑھاؤاورآیوشمان بھارت کا آغاز رہاہے ۔ اس کے علاوہ انھوں نے نیشنل میڈیکل کمیشن ، ملحقہ صحت کے پیشہ ورافراد کے کمیشن اورای سگریٹوں پر پابندی کے بارے میں قانون سازی میں بھی گراں قدر تعاون کیاہے ۔
محترمہ پریتی سودن ، ورلڈبینک کے صلاح کارکے طورپر فرائض انجام دے چکی ہیں ۔انھوں نے تمباکو کے استعمال کی روک تھام کے بارے میں فریم ورک کنوینشن کے سی اوپی -8کی چیئر، زچہ ، نومولوداوربچوں کی صحت سے متعلق ساجھیداری کی وائس چیئر ، گلوبل ڈجیٹل صحت ساجھیداری کی چیئر اورعالمی وباء سے نمٹنے اوراس کی روک تھام سے متعلق تیاریوں کے لئے ڈبلیو ایچ اوکے آزاد پینل کے رکن کی حیثیت سے بھی خدمات انجام دے چکی ہیں۔
ماحولیات، جنگلات اور موسمیاتی تبدیلی کی وزارت
پلائی ووڈ انڈسٹریز ریسرچ اینڈ ٹریننگ انسٹی ٹیوٹ نے 57ویں سالانہ جنرل میٹنگ کا انعقاد کیا
انڈین پلائی ووڈ انڈسٹریز ریسرچ اینڈ ٹریننگ انسٹی ٹیوٹ  کی ، جو حکومتِ ہند کی ماحولیات، جنگلات اور آب و ہوا میں تبدیلی کی وزارت کا ایک خود مختار ادارہ ہے ، 57ویں سالانہ جنرل میٹنگ کا انعقاد ماحولیات ، جنگلات اور آب و ہوا میں تبدیلی کے مرکزی وزیر جناب بھوپندر یادو اور آئی پی آئی آر ٹی آئی سوسائٹی کے صدر کی سربراہی میں آج اندرا پریاورن بھون ، ماحولیات، جنگلات اور آب و ہوا میں تبدیلی کی وزارت میں منعقد کی گئی ۔ ماحولیات، جنگلات اور آب و ہوا میں تبدیلی کی وزارت میں مرکزی وزیر مملکت جناب اشونی چوبے نے بھی آئی پی آئی آر ٹی آئی سوسائٹی کے ارکان اور صنعت کے عہدیداروں کے ساتھ میٹنگ میں شرکت کی ۔
میٹنگ کے دوران کئے گئے فیصلوں میں مندرجہ ذیل شامل ہیں :
- 4 مارچ ، 2021 ء کو منعقدہ آئی پی آئی آر ٹی آئی سوسائٹی کی 56 ویں سالانہ جنرل میٹنگ کے منٹس کی تصدیق ۔
- سال 21-2020 ء کے لئے آر پی آئی آر ٹی آئی کی سالانہ رپورٹ اور آڈٹ شدہ اسٹیٹمنٹ آف اکاؤنٹ کی منظوری ۔
- انڈین کونسل آف فاریسٹری ریسرچ اینڈ ایجوکیشن  کے تحت بنگلورو کے انسٹی ٹیوٹ آف ووڈ سائنس اینڈ ٹیکنالوجی  کے آئی پی آئی آر ٹی آئی کا انضمام ۔
- آئی پی آئی آر ٹی آئی 15 اگست تک صنعتوں سے تجاویز حاصل کرے گی تاکہ بنگلور میں منعقد کرنے کی دو روزہ ورکشاپ کے تجویز کے لئے ایجنڈے کو قطعی شکل دی جا سکے اور ایم ایس ایم ای، اسکل ڈیولپمنٹ، محکمہ صنعت، زراعت، وزارت آیوش وغیرہ سمیت دیگر وزارتوں کو مدعو کیا جا سکے ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 8185
(Visitor Counter : 83
زراعت اور کاشتکاروں کی فلاح و بہبود کی وزارت
ڈاکٹر ابھیلکش لکھی، ایڈیشنل سکریٹری، ڈی اے اینڈ ایف ڈبلیو نے بھوپال میں پریسیزن فارمنگ ڈیولپمنٹ سنٹر  کا دورہ کیا اور کسانوں کے ساتھ بات چیت کی
ڈاکٹر ابھیلکش لکھی، ایڈیشنل سکریٹری، زراعت اور کسانوں کی فلاح و بہبود کی وزارت،  نے آج آئی سی اے آر-سنٹرل انسٹی ٹیوٹ آف ایگریکلچرل انجینئرنگ، بھوپال میں پریسیزن فارمنگ ڈیولپمنٹ سنٹر  کا دورہ کیا۔ کسانوں کے ساتھ بات چیت کرتے ہوئے، ڈاکٹر لکھی نے زور دے کر کہا کہ مختلف ریاستوں میں واقع سبھی 22 پی ڈی ایف سی کو پاس کے گاؤوں کو گود لینے کی ضرورت ہے، جس میں مناسب کھلے میدان اور محفوظ کھیتی کی ٹیکنالوجیوں سے متعلق کسانوں کی بیداری کی سطح بڑھائی جا سکتی ہے۔
پی ایف ڈی سی بھوپال 3.8 ہیکٹیئر رقبہ میں پھیلا ہوا ہے، جس میں قدرتی طور پر ہوادار پالی ہاؤس ، مصنوعی ہوادار پالی ہاؤس  کیبل اور پوسٹ شیڈ نیٹ ، شیڈ نیٹ ہاؤس ، واک اِن ٹنل  اور نچلی سرنگیں  موجود ہیں۔ یہ تمام ڈھانچے خورد آبپاشی کے نظام اور شمسی توانائی سے چلنے والے پمپنگ سسٹم کے ساتھ مربوط ہیں۔ اس کے علاوہ، درمیان میں تقریباً 2 ہیکٹیئر کھلا علاقہ کارکردگی کے لیے رکھا گیا ہے۔
سنٹر، کھلے میدان اور پالی ہاؤس کے حالت کے تحت ٹماٹر اور شملہ مرچ کی فصل کے لیے درست ٹیکنالوجیز کے مطالعہ پر تجرباتی تحقیقی ٹرائل کرتا ہے، کھلے میدان میں ٹماٹر اور شملہ مرچ کی کارکردگی کا تجزیہ، شیڈ نیٹ اور پالی ہاؤس، آم اور امرود کی فصل کے لیے ڈرپ فرٹیگیشن سسٹم کو اپنانا، مٹر کے لیے مائیکرو اسپرنکلر سسٹم کی کارکردگی کا تجزیہ، لیٹرل کی قابل اجازت لمبائی پر این پی سی ڈرپرز کے مخصوص ڈسچارج ریٹ کا تجزیہ، مختلف خورد آبپاشی کے نظام کے تحت چاول اور گیہوں کی فصلوں کی کارکردگی، شیڈ نیٹ ہاؤس کے مختلف رنگوں کے تحت پھلوں اور سبزیوں کی کارکردگی کا تجزیہ کرتا ہے۔
سنٹر امرود، آم، شملہ مرچ، ٹماٹر، مٹر، ارہر، آلو، پیاز، چنا، جربیرا کی فصلوں سے متعلق تکنیکوں کی نمائش بھی کر رہا ہے۔ پیش کی گئی تکنیک میں ڈرپ سینچائی اور ملچنگ کے ساتھ پالی ہاؤس کے تحت ڈرپ اور ملچنگ، میڈو آرچرڈ ڈرپ اور ملچنگ، مائیکرو اسپرنکلر اور باڑھ سینچائی، مائیکرو اسپرنکلر اور ملچ کے ساتھ ڈرپ شامل ہیں۔
ادارہ نے 123 تربیتی پروگراموں کا اہتمام کیا ہے جس میں تقریباً 3100 کسانوں/ ریاست کے باغبانی افسروں نے حصہ لیا اور 36 قومی/علاقائی سطح کے زرعی پروگرام بھی منعقد کیے گئے ہیں۔ پی ایف ڈی سی کے ذریعے مختلف طریقوں سے دیے گئے علم کے سبب، گزشتہ پانچ برسوں کے دوران، پی ایف ڈی سی اور ریاستی باغبانی محکمہ کی کوششوں سے، ڈرپ سینچائی کے تحت رقبہ 50000 ہیکٹیئر سے بڑھ کر 320000 ہیکٹیئر ہو گیا؛ 2000 ہیکٹیئر سے 25000 ہیکٹیئر تک پلاسٹک ملچنگ؛ 20 ہیکٹیئر سے 240 ہیکٹیئر تک سایہ دار گھر؛ 1 ہیکٹیئر سے 210 ہیکٹیئر رقبہ میں پالی ہاؤس ہے۔
سال 24-2023 میں، ٹیکنالوجی کے تجزیہ اور تحقیق کے لیے چار پروجیکٹ مجوزہ ہیں جو محفوظ ڈھانچہ کے تحت تغذئی عناصر سے بھرپور پانی کے ساتھ لیٹرل کھیتی، سال بھر کی کھیتی کے لیے بائی فیشیل سولر گرین ہاؤس کا استعمال، آئی او ٹی/ کلاؤڈ پرمبنی آٹومیشن سسٹم ہیں۔ سبزی والی فصلوں میں نامیاتی اور غیر نامیاتی تناؤ کی نگرانی کے لیے پالی ہاؤس، کیبل اور پوسٹ شیڈ نیٹ۔ ڈرپ سینچائی کے ساتھ پلاسٹک ملچ کے تحت گاجر، ڈرپ سینچائی کے ساتھ ملچنگ کے تحت سویٹ کارن کی کھیتی، مختلف خورد آبپاشی کے نظام کے تحت مٹر اور ملچنگ، پالی ہاؤس میں ٹماٹر کی کھیتی کے لیے خورد آبپاشی کا استعمال، ککڑی کی کھیتی کے لیے خورد آبپاشی کی کارکردگی بھی مجوزہ ہے۔